cyanic-selkie/wikianc huggingface dataset:
ভাগমতী
জনপ্রিয় আখ্যান
ভাগমতী একটি হিন্দু পরিবারে 'চিচলাম' নামক কোন স্থানে (স্থানটি নিশ্চিতভাবে চিহ্নিত করা যায়নি) জন্মগ্রহণ করেছিলেন। তিনি একজন স্থানীয় নর্তকী ছিলেন। কুতুব শাহ ঘোড়ায় চড়ে যাওয়ার সময় তাঁকে দেখেছিলেন। তিনি ভাগমতীকে ভালোবেসে ফেলেন। তিনি এতটাই ভালোবেসে ফেলেছিলেন যে, তাঁর সঙ্গে নিয়মিত দেখা করার জন্য মুসী নদীর ওপর হায়দ্রাবাদের প্রথম সেতু তৈরি করান, যেটি পুরাণ পুল নামে বিখ্যাত হয়ে আছে। এরপর তিনি ভাগমতীকে বিবাহ করেন বিবাহের পরে, সুলতান ভাগমতীর জন্মস্থানের চারপাশে একটি শহর প্রতিষ্ঠা করেন এবং তাঁর সম্মানে এর নামকরণ করেন "ভাগনগর" বা "ভাগ্যনগর"। ভাগমতী ধর্মান্তরিত হয়ে ইসলাম ধর্ম গ্রহণ করে হায়দার মহল উপাধি গ্রহণ করার পর, শহরের নাম পরিবর্তন করে হায়দ্রাবাদ রাখা হয়।
পণ্ডিতদের বিতর্ক
সেই পুরাণ পুলের নির্মাণ কার্য ২ বছর ধরে চলার পর ১৫৭৮ সালে সম্পূর্ণ হয়েছিল; তাহলে বলতে হয়, কুতুব শাহ, যাঁর জন্ম ১৫৬৬ সালে, মাত্র দশ বছর বয়স থেকে ভাগমতীর সাথে প্রণয় শুরু করছিলেন। এ ছাড়াও আরো বলা যায় যে, রাজ দরবারের অন্যান্য বিখ্যাত মহিলা ব্যক্তিত্বদের মৃত্যুর পর সমাধি নির্মিত হলেও ভাগমতীর শেষ অবশেষের উপর কোন সমাধি নির্মিত হয়নি; সেই সময়ের কোনো শিলালিপি বা মুদ্রায় তাঁর নামের উল্লেখ নেই। যে সব ইতিহাসবিদরা তাঁর কথা উল্লেখ করেছেন তাঁরা হয় সালতানাতের উত্তর দিকের মানুষ, যাঁরা হায়দ্রাবাদে যাননি; অথবা তাঁরা বিদেশী, যাঁরা তাঁর মৃত্যুর অনেক পরে এসেছিলেন। স্বয়ং কুতুব শাহ সহ সমসাময়িক দাক্ষিণাত্যের কোন তথ্যে তাঁর উল্লেখ নেই।  'হায়দার' নামের মত অত্যন্ত পবিত্র ইসলামিক একটি নাম কোন নর্তকীকে দেওয়া হয়েছিল কিনা সেই বিষয়েও সন্দেহ রয়েছে।  এই সবগুলি তথ্যই ভাগমতীর অস্তিত্বের সত্যতা নিয়ে উল্লেখযোগ্য সন্দেহ পোষণ করে।
কেউ কেউ অবশ্য দাবি করেন যে একাধিক সূত্রের ঐতিহাসিকতা তাদের বিদেশী প্রকৃতির কারণে জনশ্রুতি বলে প্রত্যাখ্যান করা যায় না। অন্য সূত্রগুলি থেকে জানা যায় যে পাবলিক গার্ডেনের রাজ্য জাদুঘরে ১৭৫০ সাল নাগাদ লাগানো ভাগমতীর একটি প্রতিকৃতি রয়েছে, এবং দক্ষিণী উৎস থেকে তাঁর সুস্পষ্ট অনুপস্থিতির আসল কারণ স্মৃতির নিন্দা (Damnatio memoriae ) হতে পারে। অন্য অনেকেই বিশ্বাস করেন ভাগনগর (যেটি প্রকৃতপক্ষে ভাগমতীর নামে নামকরণ করা হয়েছিল) ছিল একটি পৃথক গ্রাম যার সাথে আজকের হায়দ্রাবাদের কোনো সম্পর্ক নেই।
সোমেশ্বরী নদী (শ্রীবর্দী)
সোমেশ্বরী নদী (শ্রীবর্দী) বাংলাদেশ-ভারতের একটি আন্তঃসীমান্ত নদী। এটি ভারতের মেঘালয়ের পশ্চিম গারো পাহাড় জেলা এবং বাংলাদেশের শেরপুর জেলায় প্রবাহিত একটি নদী। নদীটির দৈর্ঘ্য ২৩ কিলোমিটার, গড় প্রস্থ ৪৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সোমেশ্বরী নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৮৭।
ইন্ডিয়া সামার
ইন্ডিয়া সামার একজন মার্কিন পর্নোগ্রাফিক অভিনেত্রী এবং নগ্ন মডেল এবং এভিএন ও এক্সআরসিও হল অফ ফেমের সদস্য। তার মঞ্চের নাম ভারতীয় গ্রীষ্ম শব্দবন্ধের উপর ভিত্তি করে। তারও মূলধারায় অভিনয়ের কৃতিত্ব রয়েছে।
কর্মজীবন
সামারের প্রথম চাকরি ছিল ১৫ বছর বয়সে একজন লাইফগার্ড হিসেবে, যা তিনি কলেজ থেকে স্নাতক হওয়ার আগ পর্যন্ত চালিয়ে যান। সামার একজন শিক্ষক হওয়ার জন্য পড়াশোনা করেছিলেন। মডেলিং এবং অভিনয়ে যাওয়ার আগে তিনি ৬ বছর আর্থিক সংস্থায় কাজ করেছিলেন। সামার ২৯ বছর বয়সে প্রাপ্তবয়স্ক চলচ্চিত্র শিল্পে কাজ শুরু করেছিলেন।
২০১৮-এর জাতিসংঘ জলবায়ু পরিবর্তন সম্মেলন
প্রসঙ্গ
যুক্তরাষ্ট্র প্যারিস চুক্তি ত্যাগ করার পরে, সম্মেলনের কয়েক সপ্তাহ আগে চীন প্রস্তুতিমূলক সভার অনেকগুলো আয়োজন করে মূল ভূমিকা গ্রহণ করেছিল।
বিশ্ব আবহাওয়া সংস্থা নভেম্বর ২০১৮ সালে একটি প্রতিবেদন প্রকাশ করে যেখানে বলা ছিল যে ২০১৭ সালের বায়ুমণ্ডলীয় কার্বন ডাই অক্সাইডের পরিমাণ ৪০৫ অংশ প্রতি মিলিয়ন (পিপিএম)-এ পৌঁছেছে, যা এমন স্তর যা তিন থেকে পাঁচ মিলিয়ন বছরে দেখা যায় নি। জলবায়ু পরিবর্তন সম্পর্কিত আন্তঃসরকারী প্যানেল (আইপিসিসি) ২০১৮ সালের অক্টোবরে এর ১.৫ °সি বৈশ্বিক উষ্ণতার ওপর বিশেষ প্রতিবেদন (এসার১৫) প্রকাশ করে।
বক্তৃতা
২০১৮ সালের ৩ ডিসেম্বরে, বিশিষ্ট ব্রিটিশ প্রকৃতিবিদ  স্যার ডেভিড অ্যাটেনবারো সম্মেলনে প্রতিনিধিদের বলেছিলেন যে: "এই মুহূর্তে আমরা বিশ্বব্যাপী একটি মানবসৃষ্ট বিপর্যয়ের মুখোমুখি, হাজার বছরে আমাদের জন্য সবচেয়ে বড় হুমকি: জলবায়ু পরিবর্তন. আমরা যদি পদক্ষেপ না নিই, আমাদের সভ্যতার পতন এবং প্রাকৃতিক বিশ্বের অনেকাংশের বিলুপ্তি দিগন্তে।"
২০১৮ সালের ৪ ডিসেম্বরে, ১৫ বছর বয়সী জলবায়ু পরিবর্তন কর্মী গ্রেটা থানবার্গ সম্মেলনে ভাষণ দিয়েছিলেন এবং সমস্যার তীব্রতার এভাবে ব্যাখ্যা করেছেন: "আমি এই সম্মেলনে আমরা যা অর্জন করব আশা করি তা হলো যাতে আমরা বুঝতে পারি যে আমরা অস্তিত্বের প্রতি একটি হুমকির মুখোমুখি। মানবতা কোনদিন এর চেয়ে বড় সংকটের মুখোমুখি হয় নি। প্রথমে আমাদের এটি উপলব্ধি করতে হবে এবং তারপরে যত তাড়াতাড়ি সম্ভব নির্গমন বন্ধ করার জন্য কিছু করতে হবে এবং আমরা যা সংরক্ষণ করতে পারি তা সংরক্ষণ করার চেষ্টা করতে হবে।"
১৪তম দালাই লামা একই দিনে সম্মেলনের অংশগ্রহণকারীদের উদ্দেশ্যে লিখেছিলেন: ""জলবায়ু পরিবর্তন  শুধু একটি বা দুটি  জাতির উদ্বেগ নয়।  এটি এমন একটি বিষয় যা সমগ্র মানবতা এবং এই পৃথিবীর প্রতিটি জীবকে প্রভাবিত করে। এই সুন্দর জায়গা আমাদের একমাত্র বাড়ি। আমাদের পরিবেশ রক্ষায় এখনই আমাদের কঠোর পদক্ষেপ নিতে হবে এবং বৈশ্বিক উষ্ণায়নের গঠনমূলক সমাধান খুঁজতে হবে।"
জাতিসংঘের সেক্রেটারি-জেনারেল অ্যান্টনিও গুতেরেস বলেছিলেন, “আমরা সময় হারাচ্ছি। এই সুযোগটি নষ্ট করা পলাতক জলবায়ু পরিবর্তন বন্ধ করার জন্য আমাদের শেষ সেরা সুযোগকে বিপদগ্রস্ত  করবে। এটি কেবল অনৈতিকই হবে না, এটি আত্মঘাতী হবে। আইপিসিসির বিশেষ প্রতিবেদন বিশ্বব্যাপী ১.৫ ডিগ্রি ছাড়িয়ে বিশ্বব্যাপী উষ্ণায়নের পরিণতি সারাবিশ্বের বিলিয়ন বিলিয়ন মানুষের জন্য, বিশেষত যারা ক্ষুদ্র দ্বীপপুঞ্জকে স্বদেশ বলে থাকে তাদের জন্য কী হবে, তার এক স্পষ্ট স্বীকৃতি । এটি সুসংবাদ নয়, তবে আমরা এটিকে উপেক্ষা করার সামর্থ্য রাখি না।”
এক মার্কিন জ্বালানী কর্মকর্তা, বিদ্যুৎ ও পরিবেশের সিনিয়র ডিরেক্টর প্রিস্টন ওয়েলস গ্রিফিথ ২০১৮ সালের ১০ ডিসেম্বরে বলেছিলেন: "আমরা দৃঢ়ভাবে বিশ্বাস করি যে পরিবেশের স্থায়ীত্বের জন্য কোনও দেশকে অর্থনৈতিক সমৃদ্ধি বা জ্বালানি নিরাপত্তা  ত্যাগ করতে হবে, এমন হওয়া উচিত না।" তিনি আরও বলেছিলেন : "আমরা এই সমস্ত লক্ষ্য অর্জন করতে পারি এবং সেগুলি পরিপূরক।" বক্তৃতাকালে তিনি এই ধারণাটিকে জোর দিয়েছিলেন: "আতংকের উচিত নয় বাস্তবতাকে নিরব করা "
সম্মেলনের সময় ৩০ টিরও বেশি দেশের প্রতিনিধিত্বকারী শিশুদের নিয়ে একটি যুব সম্মেলনও অনুষ্ঠিত হয়েছিল।
আয়োজনসমূহ
পার্শ্ব আয়োজনগুলো সীমিত বক্তব্য রাখার সুযোগ থাকে এমন পর্যবেক্ষকদের প্যারিস চুক্তির অংশ হিসেবে তিনটি বিভাগের অধীনে শ্রেণীবদ্ধ করা এমন পার্শ্ব আয়োজনগুলো হোস্ট করার সুযোগ দেয়।
বিভাগগুলির মধ্যে রয়েছে: উচ্চাকাঙ্ক্ষা বৃদ্ধি, বাস্তবায়ন প্রচার এবং উন্নয়নশীল দেশগুলিকে সহায়তা প্রদান। এছাড়াও এর বাইরেও আয়োজন থাকে যা ইউএনএফসিসিসি সচিবালয়, বিভিন্ন দল এবং পর্যবেক্ষক সংস্থাগুলো হোস্ট করে।
সম্মেলনে ৫টি প্রসঙ্গ-সংক্রান্ত দিন ছিল:
সম্মেলনের পার্শ্ব ইভেন্টগুলো রেকর্ড করে ইউএনএফসিসিসি "ক্লাইমেট অ্যাকশন স্টুডিও" নামক একটি ইউটিউব অ্যাকাউন্ট তৈরি করেছে।
জাস্ট্রাজবস্কা স্পাকা ওয়াগ্লোয়া (জেএসডাবলিউ), যা সিওপি ২৪ -কে যৈথভাবে স্পনসর করেছে, খনন খাতে বাস্তুসংস্থানতাত্ত্বিক পরিবর্তন প্রদর্শন করেছিল।
সিওপি ২৪এর সমস্ত পার্শ্ব আয়োজনগুলো ইউএনএফসিসিসি দ্বারা সংরক্ষণ করা হয়।
ফলাফল
সম্মেলনে প্যারিস চুক্তি, চুক্তি বাস্তবায়ন করার জন্য নিয়মের ব্যাপারে একমত হয়, যেটি ২০২০ সালে বাস্তবায়ন হয়, যা সরকার তাদের নিঃসরণ কমানোর প্রচেষ্টা কীভাবে মাপবে এবং এর ওপর প্রতিবেদন দিবে এটির একটি বিধিনিষেধ।
দলগুলির মধ্যে সমঝোতায় পৌঁছতে অসুবিধার কারণে, কিছু কঠিন প্রশ্ন যেমন নির্গমন কমানোর সম্পর্কে বিদ্যমান  অঙ্গীকারগুলো বাড়ানোর উপায়, দরিদ্র দেশগুলির জন্য আর্থিক সহায়তা দেওয়ার উপায়, দুবার গোনা যাবে না এমন প্রতিশ্রুতি, এবং দেশগুলি তাদের নির্গমনকে হ্রাস করার জন্য পর্যাপ্ত পরিমাণে কাজ করছে কিনা ( আইপিসিসির রিপোর্টের আলোকে) পরবর্তী সম্মেলনের জন্য স্থগিত করা হয়।
ওয়ার্ল্ড রিসোর্স ইনস্টিটিউটের ডেভিড ওয়াসকো বলেছেন, এই চুক্তিটি "প্যারিস চুক্তি বাস্তবায়নের জন্য দেশগুলির পক্ষে একটি ভালো ভিত্তি" এবং তিনি আরও যোগ করেছেন যে "এটি পথ চলার দিকনির্দেশনা নির্ধারণ করে এবং দেশগুলিকে পদক্ষেপ নিতে উৎসাহিত করবে। এখন দেশগুলিকে বাড়ি যেতে হবে এবং [নির্গমন সম্পর্কে] তাদের প্রতিশ্রুতি বাড়ানোর মাধ্যমে তাদের বাড়ির কাজ করতে হবে।".
কিছু অর্জন হয়েছে:
অনেকে বলেন, সিওপির সিদ্ধান্তগুলিতে একটি “তাড়ার অভাব” ছিল, তবে কিছু ভাল সিদ্ধান্ত নেওয়া হয়েছিল।
পূর্ণিমা শেঠি
পূর্ণিমা শেঠি (১৯৫৪-২০১২) দিল্লির ভারতীয় জনতা পার্টির একজন নেতা ছিলেন। তিনি কালকাজি (দিল্লি বিধানসভা কেন্দ্র) থেকে দিল্লি বিধানসভায় নির্বাচিত হয়েছিলেন এবং ১৯৯৯ সালে দিল্লী সরকারের মন্ত্রীর দায়িত্ব পালন করেছিলেন।
খালিদ খান (হংকংয়ের ক্রিকেটার)
খালিদ খান (জন্ম: ৭ ফেব্রুয়ারি, ১৯৭১) হংকংয়ের ক্রিকেটার যিনি হংকংয়ের হয়ে দুটি ওয়ানডে আন্তর্জাতিক এবং দুটি প্রথম শ্রেণির ম্যাচ খেলেছেন। তিনি মোট পাঁচ আন্তর্জাতিক রান করেছেন, তবে আন্তর্জাতিক ম্যাচে তিনি তিনটি উইকেট পেয়েছেন - খালেদ মাশুদ এবং পাকিস্তানের ওপেনার ইমরান নাজির এবং ইমরান ফরহাত, ২০০৪ এশিয়া কাপে।
গোকুলাম কেরালা ফুটবল ক্লাব
গোকুলাম কেরালা ফুটবল ক্লাব (এছাড়াও সংক্ষেপে গোকুলাম কেরালা এফসি নামে পরিচিত) হল কেরালার কালিকট শহরভিত্তিক একটি ফুটবল ক্লাব, যা ভারতের সর্বোচ্চ লিগ আই-লিগ প্রতিযোগিতায় প্রতিদ্বন্দ্বিতা করে থাকে। ২০১৭ সালে এটি প্রতিষ্ঠিত হয়।  মালাবারীয় নামে পরিচিত এই ক্লাব কেরালা রাজ্যের মালাবার উপকূলের প্রতীক। ২০২০–২১ আই-লিগ-এ তারা চ্যাম্পিয়ন হয় ও তারাই প্রথম কেরালার কোনো ক্লাব যারা আই-লিগ জিতেছে।  গোকুলামই কেরালার প্রথম ফুটবল ক্লাব যারা এএফসি কাপ খেলার যোগ্যতা অর্জন করেছে।
এই ক্লাব আঞ্চলিক কেরালা প্রিমিয়ার লিগ প্রতিযোগিতায় অংশ নিয়ে থাকে। ২০১৮ সালে তারা প্রথম শিরোপা লাভ করে।
প্রতীক
ক্লাবের প্রতীক কেরালার সাংস্কৃতিক অনুষ্ঠানের অন্যতম অংশ থেইয়াম থেকে গৃহীত। এটি নৃত্য, মূকাভিনয় ও সংগীতের সাথে যুক্ত।
স্টেডিয়াম
গোকুলাম কেরালার ঘরের মাঠ হল ইএমএস স্টেডিয়াম, যা কালিকট শহরের একদম কেন্দ্রে অবস্থিত।
ওয়েস্ট স্ট্যান্ড হল স্টেডিয়ামের সবথেকে বড় ব্লক। এই স্টেডিয়ামের ধারণক্ষমতা প্রায় ৮০,০০০।
সমর্থক
কেরালা রাজ্য হল ভারতীয় ক্রীড়া জগতের সমর্থকদের প্রাণকেন্দ্র। মালাবারে ফুটবল অত্যন্ত জনপ্রিয়। জিকেএফসি ব্যাটেলিয়া হল গোকুলাম কেরালার সক্রিয় সমর্থক গ্রুপ।
পৃথিবীর আকার
ভূগণিত অনুসারে পৃথিবীর আকার শব্দযুগলের বিভিন্ন অর্থ রয়েছে এবং এই শব্দযুগল দিয়ে পৃথিবীর আয়তন এবং আকৃতিকে সংজ্ঞায়িত করা হয়। যদিও গোলক পৃথিবীর সত্যিকার চিত্রের কাছাকাছি অনুমান করা এবং আরও কিছু উদ্দেশ্যসাধনের সন্তোষজনক, ভূগণিতবিদগণ অনেকগুলো মডেল তৈরি করেছেন যা আরও সূক্ষ্মভাবে পৃথিবীর আকৃতির আনুমান করতে সাহায্য করে। এই মডেলগুলোর সমন্বিত পদ্ধতিসমূহ ন্যাভিগেশন, জরিপ, ক্যাডাস্ট্রার, ভূমির ব্যবহার, এবং অন্যান্য বিভিন্ন বিষয়াদির সুনির্দিষ্ট প্রয়োজনের ধারণা প্রদান করে।
পৃথিবীর আকারের মডেলের প্রয়োজনীয়তা
বিংশ শতাব্দীর মাঝামাঝি সময়ে, ভূবিজ্ঞান বিষয়ক গবেষণার ফলে পৃথিবীর আকারের নির্ভুলতার উল্লেখযোগ্য উন্নতি ঘটেছে। এই নির্ভুল উন্নতির প্রাথমিক কার্যকারিতা (তহবিলের জন্য প্রেরণা, বিশেষ করে সামরিক বাহিনী থেকে) ছিল বেলেস্টিক ক্ষেপণাস্ত্রের নিষ্ক্রিয় নির্দেশিকা পদ্ধতির জন্য ভৌগোলিক এবং মহাকর্ষীয় তথ্য সরবরাহ করা। এই তহবিলটি বিভিন্ন বিশ্ববিদ্যালয়ে ভূবৈজ্ঞানিক শাখার সম্প্রসারণ এবং ভূবিজ্ঞান বিভাগের সৃষ্টি ও বৃদ্ধির অগ্রগতিতে ভূমিকা রাখে।
গোল
সমগ্র পৃথিবীর আকারের সহজতম মডেল হল একটি গোলক। পৃথিবীর ব্যাসার্ধ হল পৃথিবীর মধ্যভাগ থেকে এর পৃষ্ঠের দূরত্ব, যা প্রায় ৬,৩৭১ কিলোমিটার (৩,৯৫৯ মাইল)। ব্যাসার্ধ হল পূর্ণাঙ্গ গোলকের সাধারণ বৈশিষ্ট। একটি গোলক থেকে পৃথিবীর পার্থক্য মাত্র এক শতাংশের এক তৃতীয়াংশ, ফলে একে "পৃথিবীর ব্যাসার্ধ" বলা যেতে পারে।
খ্রিস্টপূর্ব ষষ্ঠ শতাব্দীতে প্রথম গোলাকার পৃথিবীর ধারণা দেওয়া হয়, কিন্তু খ্রিস্টপূর্ব তৃতীয় শতাব্দী তা কাল্পনিক বিষয় রয়ে যায়। খ্রিস্টপূর্ব ২৪০ অব্দে এরাটোস্থেনিস পৃথিবীর ব্যসার্ধ বিষয়ক প্রথম বৈজ্ঞানিক ধারণা প্রদান করেন, এবং এরাটোস্থেনিসের গণনায় নির্ভুলতার ব্যবধান ছিল ২% থেকে ১৫%।
আয়তন
পৃথিবীর আয়তন আনুমানিক ১,০৮৩,২১০,০০০,০০০ কিমি৩ (২.৫৯৮৮ × ১০১১ কিউবিক মাইল)।
রাজিয়া সুলতানা (আইনজীবী)
রাজিয়া সুলতানা মিয়ানমারে জন্ম নেওয়া একজন বাংলাদেশি আইনজীবী, যিনি আন্তর্জাতিক সাহসী নারী পুরস্কার ২০১৯ লাভ করেছেন।
জীবনী
রাজিয়া সুলতান রোহিঙ্গাদের মানবাধিকার নিয়ে কাজ করে চলেছেন। এছাড়াও, তিনি মিয়ানমারের অন্যান্য জাতিসত্তার মানবাধিকার নিয়েও কাজ করে থাকেন। তিনি একাধারে একজন আইনজীবী, শিক্ষাবিদ ও মানবাধিকার কর্মী। তিনি রোহিঙ্গাদের নিয়ে কাজ করলেও মূলত নারী ও শিশুদের মানবাধিকার লঙ্ঘনের বিষয় নিয়ে কাজ করে থাকেন।
২০১৬ সাল থেকে তিনি বাংলাদেশে বসবাসকারী শতাধিক রোহিঙ্গা জাতিসত্তার ব্যক্তিদের সাক্ষাৎকার নিয়ে উইটনেস টু হরর ও রেপ বাই কমান্ড শিরোনামের দুইটি প্রতিবেদন প্রকাশ করেন। প্রতিবেদন দুইটিতে রোহিঙ্গা নারীদের প্রতি মিয়ানমার সেনাবাহিনীর যৌন নির্যাতনের কাহিনি ফুটে উঠেছে। এছাড়াও তিনি কালান্দান প্রেসের দ্য কিলিং ফিল্ডস অব আলেথানকিয়াও শিরোনামের একটি প্রতিবেদনে অবদান রেখেছেন।
পেশাগত জীবনের বাইরে তিনি 'ফ্রি রোহিঙ্গা কোয়ালিশন' এর কোঅর্ডিনেটর ও 'আরাকান রোহিঙ্গা ন্যাশনাল অর্গানাইজেশন' এর নারী শাখার পরিচালক হিসেবে দায়িত্ব পালন করছেন।
মেলান্দহ সরকারি কলেজ
মেলান্দহ সরকারি কলেজ  জামালপুর জেলার মেলান্দহ উপজেলার একটি ঐতিহ্যবাহী সরকারি কলেজ। এই কলেজটি মেলান্দহ কলেজ  নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম  কলেজের স্বীকৃতি পেয়েছে ।
ইতিহাস
১৯৭২ সাল সদা স্বাধীনতা প্রাপ্ত দেশে স্বপ্নভরা চোখে এলাকার একদল স্বপ্নের কারিগর দেশ পুনর্গঠনে আত্মনিয়োগ করেছেন। গভীর দেশপ্রেম থেকে তারা অনুভব করেন সদ্য স্বাধীনতাপ্রাপ্ত এ দেশের সার্বিক উন্নয়নে যোগ্য নাগরিক হিসেবে গড়ে তুলতে উচ্চ শিক্ষার বিকল্প নেই। তৎকালে এ অঞ্চলে উচ্চশিক্ষার কোন সুযোগ ছিল না। স্বপ্রণোদিত আগ্রহী শিক্ষার্থীদের ছুটতে হতো দূরবর্তী শহর জামালপুর অথবা ময়মনসিংহে, ফলে স্বাদ ও সাধ্যের দোটানায় অনেকরই উচ্চ শিক্ষার স্বপ্ন অধরা থেকে যেত। এমতবস্থায় এলাকার উচ্চ শিক্ষা বিস্তারের এক মহান ব্রত নিয়ে ১৯৭২ সালে নাংলা ইউনিয়নের তৎকালীন চেয়ারম্যান জনহিতৈষী কর্মযোগী মোঃ আব্দুল হাই বাচ্চু মিঞার উদ্যোগে “মেলান্দহ মহাবিদ্যালয় ” নাম দিয়ে এ শিক্ষাপ্রতিষ্ঠানের যাত্রা শুরু হয়। বিশাল স্বপ্ন নিয়ে শুরু হওয়া আর পাঁচটা মহৎ প্রতিষ্ঠানের মতই এ মহাবিদ্যালয়েরও শুরুটা ছিল ছোট এবং সাদামাটা। নিজস্ব ক্যাম্পাস না থাকায় নিকটস্থ মেলান্দহ উমির উদ্দিন পাইলট উচ্চ বিদ্যালয়ের ভিতরের গুটিকতক কক্ষের সমন্বয়ে শুরু হয় এ কার্যক্রম। প্রতিষ্ঠাকালীন অধ্যক্ষ হিসাবে হাল ধরেন সর্বজন শ্রদ্ধেয় এলাকার বিশিষ্ট শিক্ষাবিদ রবিউল করিম আল-কাদরী। এভাবেই সৃষ্টির পর স্কুল ক্যাম্পাস শেয়ার করে এ শিক্ষাপ্রতিষ্ঠানটি পাড় করে তার সার্থক ৪টি বছর। কিছুদিন পর আর্থিক সংকট, আবার এগিয়ে আসেন সমাজহিতৈষীরা। এবার সহযোগিতার হাত বাড়ান নয়ানগর ইউনিয়ন পরিষদের তৎকালীন চেয়ারম্যান বিশিষ্ট গণ্যমান্য ব্যক্তিত্ব এম. এ গফুর। গফুর সাহেবের প্রচেষ্টায় এ কলেজটি হাই স্কুলের ক্যাম্পাস ছেড়ে খুঁজে পায় নিজস্ব ক্যাম্পাস, নিজেদের ঠিকানা। এ সময় বিশিষ্ট শিক্ষা অনুরাগী আলহাজ্ব আহম্মদ আলী সরকার ওরফে মেন্দু হাজী কলেজকে ১০ কাঠা জমি দান করেন, সেই দানকৃত জমির উপর “আদিপৈত” গ্রামে গড়ে উঠে আজকের মেলান্দহ সরকারি কলেজের নিজস্ব ক্যাম্পাস। শুরুতে পাঁচ শতাধিক শিক্ষার্থীদের জন্য টিনের একচালা তিনটি ক্লাসরুম ও একটি অফিস কক্ষ দিয়ে শুরু হলেও অচিরেই এম.এ গফুর সাহেব ৪০ হাজার টাকায় মেন্দু হাজীর নিকট থেকে আরো ৪ বিঘা জমি কিনে কলেজের কলেবর বৃদ্ধি করেন। টিনশেডের জায়গায় ধীরে ধীরে গড়ে উঠে নতুন ভবন, ইমারত, শুরু হয় এক নতুন কর্মব্যস্ততা। বাড়তে থাকে শিক্ষার্থীর সংখ্যা। শিক্ষকদের আন্তরিক প্রচেষ্টায় উজ্জ্বল থেকে উজ্জ্বলতর হতে থাকে ছাত্র-ছাত্রীদের পরীক্ষার ফলাফল। এখানকার ছাত্র-ছাত্রীরা পরবর্তী জীবনে অবদান রাখতে শুরু করেন সমাজের সকল স্তরে। দিকে দিকে ছড়িয়ে পড়ে মেলান্দহ কলেজের সুনাম। এরই ধারাবাহিকতায় পরবর্তীতে জাতীয় পার্টির স্থানীয় সংসদ সদস্য জনাব সফিকুল ইসলাম খোকার প্রচেষ্টায় তৎকালীন রাষ্ট্রপতি হুসেইন মুহম্মদ এরশাদ এর প্রত্যক্ষ ঘোষণার ফলশ্রুতিতে ১ জুলাই ১৯৮৭ খ্রিঃ তারিখ থেকে কলেজটি জাতীয়করণ করা হয়। শুরু হয় সরকারি মেলান্দহ কলেজের নতুন যাত্রা।
প্রতিষ্ঠা
মেলান্দহ সরকারি কলেজটি ১৯৭২ সালে প্রতিষ্ঠিত । জাতীয় পার্টির স্থানীয় সংসদ সদস্য জনাব সফিকুল ইসলাম খোকার প্রচেষ্টায় তৎকালীন রাষ্ট্রপতি হুসেইন মুহম্মদ এরশাদের আমলে ১ জুলাই ১৯৮৭ তারিখ থেকে কলেজটি জাতীয়করণ করা হয় । শুরু হয় সরকারি মেলান্দহ কলেজের নতুন যাত্রা । সেই সময় কলেজটিতে ছাত্রছাত্রী ছিল অনেক । বর্তমানে কলেজটিতে উচ্চ মাধ্যমিক শ্রেণীতে বিজ্ঞান, মানবিক ও ব্যবসায় শিক্ষা শাখা চালু আছে, আরও চালু আছে ডিগ্রি (পাস) কোর্স ।
হলস্টাইন (স্টেশন)
হলস্টাইন নরওয়ের অসলো মেট্রোর লাইন ৬-এ অবস্থিত একটি স্টেশন। এটি ক্রিংসা এবং অসথর্ন স্টেশনের মাঝে অবস্থিত। হলস্টাইন ১৯৪১ সালে, দ্বিতীয় বিশ্বযুদ্ধ চলাকালে চালু করা হয়েছিল। প্রাক্তন নর্ডবার্গ স্টেশন ছিল অত্র অঞ্চলের সবচেয়ে কাছের স্টেশন, কিন্তু এটা ১৯৯২ সালে বন্ধ হয়ে যায় এবং একই সময়ে হলস্টাইন পুনর্নির্মাণ করা হয় ও এতে লম্বা প্ল্যাটফর্ম আর নতুন টিকেট মেশিন যুক্ত করা হয়। ধারণা করা হয়, হলস্টাইন নামটি জার্মানির শ্লিজউইগ-হলস্টাইন থেকে উৎপত্তি হয়েছে।
ইতিহাস
সগ্নসভান লাইন চালু করা হয়েছিলো ১০ অক্টোবর ১৯৩০ সালে। এটি তৈরি করা হয়েছিলো একের্সবানার্ন কোম্পানি দ্বারা ও এটি মেজরস্টান থেকে সগ্নসভান স্টেশন পর্যন্ত। এই লাইনটি মেজরস্টান থেকে কর্সভল পর্যন্ত ডাবল লাইন আর সেখান থেকে সগ্নসভান পর্যন্ত সিঙ্গেল লাইনের ছিল। ১৯৩৯ সালে কর্সভল- সগ্নসভান অংশটি ডাবল লাইনে উন্নীত করা হয় এবং কর্সভল স্টেশনের নাম বদলিয়ে অসথর্ন করা হয় । দুই বছর পরে হলস্টাইন চালু হয়,যদিও উদ্ভোধনের সঠিক তারিখ অজানা।
১৯৯০ সালে সগ্নসভান লাইনকে মেট্রোতে উন্নীত করার সিদ্ধান্ত নেয়া হয়, যাতে যুক্ত ছিল প্ল্যাটফর্মের উচ্চতা ও দৈর্ঘ্য সম্প্রসারণ, বিদ্যুৎ সংযোগ এবং নতুন সিগন্যাল সিস্টেম স্থাপন। স্থানীয় অধিবাসীদের অনেকে ধারণা করেছিলেন যে ফ্রয়েন স্টেশনের সাথে হলস্টাইন স্টেশনও বন্ধ হয়ে যাবে, কিন্তু শুধু ফ্রয়েন স্টেশনই বন্ধ হয়েছিলো। তিন বছর পর স্টেশনের উন্নয়ন কার্যক্রম শুরু হয়, যখন তাসেন স্টেশনকে ১৫০ মিটার উত্তরে সরিয়ে নেয়া হয়, এবং নর্ডবার্গ স্টেশন বন্ধ হয়ে যায় ।  রাস্তার উন্নয়নকাজ চলার সময়য়  হলস্টাইন স্টেশনকে বন্ধ করে দেয়া হয় । হলস্টাইন ও নর্ডবার্গ উভয়ের নিচেই ভূগর্ভস্ত রাস্তা নির্মাণ করা হয়, এবং হলস্টাইন স্টেশনে নতুন টিকেট মেশিন স্থাপন করা হয়
সেবা
হলস্টাইন স্টেশনে, সগ্নসভান লাইনের - লাইন ৬ এর পাশে যাত্রীসেবা দেয়া হয় এবং এটি পরিচালনা করে অসলো টি-বেইনড্রিফট। এই দ্রুত পরিবহন সার্ভিস ১৫ মিনিট অন্তর অন্তর যাত্রী পরিবহন করে - সন্ধ্যা এবং ছুটির দিনের সকাল বাদে  শহরের কেন্দ্রের মধ্যে দিয়ে স্টরটিঙ্গেট পর্যন্ত ৭.১ কি.মি. ভ্রমনে ১৩ মিনিট সময় লাগে । এই স্টেশনটি কার্ল কিল্ডসেন্স ভেই এর বাস লাইন ২২ ও ২৫ এর মাত্র ২ মিনিট হাঁটার দূরত্বে অবস্থিত।
সুবিধাসমূহ
এই স্টেশনের নামের উৎপত্তি নিয়ে বিতর্ক রয়েছে। অধ্যাপক এইচ ও ক্রিষ্টোফারসেন ১৯৫২ সালে বলেছেন যে এটির উৎপত্তি জার্মানির হলস্টাইন এলাকা থেকে। সাংবাদিক আরভিদ সাজেন ২০০১ সালে বলেন যে এটির উৎপত্তি নরওয়েজিয়ান শব্দ 'হল' থেকে, যার মানে গোল পাহাড় আর 'স্টাইন' অর্থ পাথর।
স্বাধীনতা ও মুক্তিযুদ্ধে স্বাধীনতা পুরস্কার
স্বাধীনতা ও মুক্তিযুদ্ধে স্বাধীনতা পুরস্কার হলো স্বাধীনতা পুরস্কার প্রদানের একটি অন্যতম প্রধান ক্ষেত্র। এটি বাংলাদেশের স্বাধীনতা অর্জনের ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে সমাজসেবা, সাহিত্য, শিল্পকলা, বিজ্ঞান ও প্রযুক্তি, পল্লী উন্নয়ন, চিকিৎসাবিদ্যা, জনসংখ্যা নিয়ন্ত্রণ ও ক্রীড়া - এই আটটি ক্ষেত্রে “স্বাধীনতা পুরস্কার” প্রদান প্রচলন করা হলেও পরবর্তিতে স্বাধীনতা ও মুক্তিযুদ্ধ, শিক্ষা, জনপ্রশাসন এবং গবেষণা - এই আরও চারটি ক্ষেত্রকেও “স্বাধীনতা পুরস্কার” প্রদানের অধিক্ষেত্র হিসাবে সংযুক্ত করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের মন্ত্রিপরিষদ বিভাগ। মন্ত্রিপরিষদ বিভাগের নির্ধারিত পদক কমিটির পরামর্শে মনোনীত ব্যক্তিবর্গ ও প্রতিষ্ঠানকে মন্ত্রিসভার বৈঠকে চূড়ান্তভাবে মনোনীত করার পর এই পদক দেয়া হয়। প্রতিবছর মার্চ মাসের শেষ সপ্তাহে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। বর্তমানে প্রত্যেক পুরস্কার প্রাপককে পুরস্কার হিসাবে ১৮ ক্যারেট মানের পঞ্চাশ গ্রাম ওজনের স্বর্ণে নির্মিত একটি পদক, পদকটির একটি রেপ্লিকা, ৩ লক্ষ টাকার একটি চেক এবং পুরস্কার প্রাপ্তির স্বীকৃতিসূচক একটি সনদপত্র প্রদান করা হয়।  ১৯৯৮ সালে প্রথমবারের মতো শহীদ শেখ ফজিলাতুন্নেছা মুজিব (মরণোত্তর), শহীদ সৈয়দ নজরুল ইসলাম (মরণোত্তর), শহীদ তাজউদ্দিন আহমদ (মরণোত্তর), শহীদ ক্যাপ্টেন মনসুর আলী (মরণোত্তর), শহীদ এ. এইচ. এম. কামরুজ্জামান (মরণোত্তর), শহীদ আবদুর রব সেরনিয়াবাত (মরণোত্তর) এবং শহীদ শেখ ফজলুল হক মনি (মরণোত্তর)'কে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
গওহর নেওয়াজ খান
গওহর নেওয়াজ খান হরিপুর জেলার বাসিন্দা পাকিস্তানি রাজনীতিবিদ। তিনি বর্তমানে খাইবার পাখতুনখোয়া বিধানসভার সদস্য হিসাবে দায়িত্ব পালন করছেন কওমি ওয়াতন পার্টির নেতা। তিনি বিভিন্ন কমিটির সদস্য হিসাবে দায়িত্ব পালন করছেন।
রাজনৈতিক ও কর্মজীবন
গওহর ২০১৩ সালে স্বতন্ত্র প্রার্থী হিসেবে পিকে-৫১ (হরিপুর-৩) থেকে খাইবার পাখতুনখাওয়া পরিষদের সদস্য সদস্য নির্বাচিত হন। তিনি ২০১৩ সালের পাকিস্তান সাধারণ নির্বাচনের পরে কওমি ওয়াতান পার্টিতে যোগদান করেন।
সানরাইজার্স হায়দ্রাবাদ
সানরাইজার্স হায়দ্রাবাদ (సన్ రైజర్స్ హైదరాబాద్, ) (প্রায়ই সংক্ষিপ্তাকারে SRH বলা হয়) হল হায়দ্রাবাদ ভিত্তিক ইন্ডিয়ান প্রিমিয়ার লিগের একটি ক্রিকেট প্রতিনিধিত্বকারী একটি দল। দলটি সান টিভি চ্যানেল নেটওয়ার্কের কালানিথি মারানের মালিকানাধিন। ড্যানিয়েল ভেট্টোরি প্রধান কোচ এবং সাইমন হেমলেট দলটির সহকারী কোচের দায়িত্ব পালন করছেন। কৃশ শ্রীকান্ত ও ভিভিএস লক্ষ্মণ দলটির প্রশিক্ষকের দায়িত্ব পালন করছেন। এছাড়াও মুত্তিয়া মুরালিধরন বোলিং কোচ ও পরামর্শদাতা হিসেবে কাজ করছেন। এরা ২০১৬ সালের আইপিএল এ ব্যাপক প্রতিযোগিতায় প্রথমবার ট্রফি জয় করে।
চ্যাম্পিয়ন্স লিগ টুয়েন্টি২০
সূচক
২০২০ ইন্ডিয়ান প্রিমিয়ার লিগ-এ দলের সদস্যের প্রদর্শন
বিশেষ অবদানগুলি হাইলাইট করা হলো
মিগ-২৯
মিগ-২৯ রাশিয়ার তৈরি একটি চতুর্থ প্রজন্মের জঙ্গি বিমান। নির্ভরযোগ্য কার্যক্ষমতার জন্য এর ডাকনাম রাখা হয়েছে ফালক্রাম। সত্তর দশকের প্রথম দিকে মিকোইয়ান ডিজাইন ব্যুরো এই জঙ্গি বিমানের নকশা তৈরি করে, এবং ১৯৮৩ খ্রিষ্টাব্দে তৎকালীন সোভিয়েট রাশিয়ার বিমান বাহিনী বহরে এই বিমান যুক্ত করা হয়। মিগ-২৯ একটি চতুর্থ জেনারেশনের সুপারসনিক জেট ফাইটার। এর প্রস্তুতকারক সোভিয়েত ইউনিয়ন। এটি সোভিয়েত ইউনিয়নের তৈরি জেট ফাইটার এর মধ্যে সবচেয়ে আলোচিত এবং এটিকে সোভিয়েতদের স্টেট ওফ আর্ট হিসাবে বিবেচনা করা হয়। এটি সকল প্রকার আবহাওয়ায় ব্যবহার উপযোগী। এটি ভূমিতে হামলার জন্যও উপযোগী। দীর্ঘদিন ইউরোপিয়ান কান্টিগুলোর ফিয়ার ফ্যাক্টর ছিলো এই মিগ ২৯।
বাংলাদেশ বিমান বাহিনী বহরে মোট ৮ টি মিগ-২৯ আছে।
বহিঃসংযোগ
1 .সংযোগ শিরোনাম-the voice of Bangladesh Armed Force.
2 . আমরা বিশ্বে মাথা উঁচু করে থাকব-প্রধানমন্ত্রী শেখ হাসিনা।দৈনিক নয়াদিগন্ত।
নেইডুনুও অঙ্গামি
ব্যক্তিগত জীবন
নেইডুনুও অঙ্গামির জন্ম ১৯৫০ সালের ১লা অক্টোবর উত্তর-পূর্ব ভারতে র নাগাল্যান্ড রাজ্যের রাজধানী কোহিমা তে । তাঁর বাবা ছিলেন একজন সরকারী কর্মকর্তা। নেইডুনুওর যখন ছয় বছর বয়স, তাঁর বাবা নাগা বিদ্রোহীদের দ্বারা নিহত হন। বাবাকে হারানোর পরে, অত্যন্ত আর্থিক অসুবিধার মধ্যে তাঁর মা আরও চার ভাইবোনের সাথে নেইডুনুওকে বড় করেন । অঙ্গামি আট বছর বয়সে মেজুর উচ্চ মাধ্যমিক বিদ্যালয় (প্রাক্তন ক্যামব্রিজ স্কুল) থেকে পড়াশোনা শুরু করেন এবং পরে কোহিমাতে ব্যাপটিস্ট ইংলিশ স্কুল ও সরকারী উচ্চ বিদ্যালয়ে পড়াশুনা করেন। তিনি অতিরিক্ত পাঠ্যক্রমিক ক্রিয়াকলাপে সক্রিয়ভাবে জড়িত ছিলেন এবং আন্তঃস্কুল প্যারেড এবং ন্যাশনাল ক্যাডেট কর্পোরেশনের ক্রিয়াকলাপের সময় প্রায়শই তাঁর বিদ্যালয়ের দলকে নেতৃত্ব দিতেন। ১৯৬৮ সালে ম্যাট্রিক উত্তীর্ণ হওয়ার পরে, কোহিমা কলেজে পড়াশোনা শুরু করেন এবং সেখান থেকে প্রাক বিশ্ববিদ্যালয় পরীক্ষা উত্তীর্ণ হয়ে কোহিমা পুলিশ বাহিনীতে উপ-পরিদর্শক হিসাবে কর্মজীবন শুরু করেন। তবে তিনি বেশি দিন চাকরিতে থাকেননি। এই সময়েই তিনি বিবাহবন্ধনে আবদ্ধ হন এবং তিন কন্যা সন্তানের জননী হন। ১৯৭২ থেকে ১৯৭৪ এর বছরগুলি তিনি কোহিমাতে একজন শিক্ষক হিসাবে কাজ করেন।এই সময়ে তিনি নাগাল্যান্ড তাঁতশিল্পী সমিতি বা নাগাল্যান্ড ওয়েভারস অ্যাসোসিয়েশনও প্রতিষ্ঠা করেন এবং বিভিন্ন আন্তর্জাতিক বাণিজ্য মেলায় বিভিন্ন তাঁতশিল্পী দলকে অংশগ্রহণ করার ব্যবস্থা করে দেন।
সামাজিক কর্মকাণ্ড
১৯৮৪ সালে, নেইডুনুও অন্যান্য কিছু নাগা মহিলাদের সাথে মাদকের আসক্তি এবং মদ্যপানের সামাজিক সমস্যার বিরুদ্ধে কাজ করার জন্য নাগা মাতৃ সঙ্ঘ বা নাগা মাদার্স অ্যাসোসিয়েশন (এনএমএ) গঠন করেছিলেন  । সংগঠনটি সামাজিক সচেতনতা বৃদ্ধির জন্য বিভিন্ন নাগা উপজাতির মহিলাদের একটি আলোচনাক্ষেত্র রূপে পরিকল্পনা করা হয়েছিল এবং নেইডুনুও তাঁর প্রথম সাধারণ সম্পাদক নির্বাচিত হয়েছিলেন। তিনি দু'বারের জন্য সভাপতি হিসাবেও দায়িত্ব পালন করেছেন । নেইডুনুও ১৯৮৬ সালে এনএমএর যুব ও মহিলা কল্যাণ সংস্থা, ১৯৮৯ সালে মাউন্ট গিলিয়েড হোম বা মাদকাসক্ত ও মদ্যপায়ীদের আশ্রয়স্থল ও পুনর্বাসন কেন্দ্র এবং ২০০১ সালে এনএমএ এইচআইভি / এইডস কেয়ার হসপাইস এর মতো একাধিক শাখা সংগঠন গড়ে তোলেন  । তিনি শেড নো মোর ব্লাড নামে একটি সামাজিক আন্দোলনও চালিয়েছিলেন বলে জানা যায়, যা নাগা বিদ্রোহীদের মূলধারার রাজনীতিতে ফিরে আসতে সহায়তা করে । নাগা হো, নাগা স্টুডেন্টস ফেডারেশন এবং নাগা পিপলস মুভমেন্ট ফর হিউম্যান রাইটস-এর মতো অন্যান্য সামাজিক ও উপজাতি স্ংগঠনের সহায়তায় নাগা মাতৃ সঙ্ঘ বিদ্রোহীদের সাথে সরকারের যুদ্ধবিরতি প্রতিষ্ঠা করতেও সফল হয়। নাগা মাতৃ সঙ্ঘ যুদ্ধে নিহত হতাহতদের যথাযথ শেষকৃত্য করতেও সহায়তা করেছিল। থাইল্যান্ড, নতুন দিল্লি এবং নাগাল্যান্ডে অনুষ্ঠিত বহু শান্তি আলোচনায় অঙ্গামি এনএমএর প্রতিনিধিত্বও করেছেন। এর প্রয়াসকে সম্মান জানিয়ে সংস্থাটি ২০১৩ সালে টাইমস অফ ইন্ডিয়া সামাজিক প্রভাব পুরস্কারে ভূষিত হয়েছিল । ২০০০ সালে, এনএমএর নেতৃত্বে আঙ্গামি বিবেকের সফর বা জার্নি অফ কন্সেন্স নামে একটি উদ্যোগ শুরু করেন, যেখানে বিদ্রোহী সংগঠনের নেতারা অন্যান্য নাগরিক ও সামাজিক দল, মিডিয়া, ছাত্র সংগঠন, শিক্ষাবিদ এবং রাজনীতিবিদদের সাথে সাক্ষাত করেন এবং মতবিনিময়ের সুযোগ পান । আঙ্গামি এবং নাগা মাতৃ সঙ্ঘ বিভিন্ন প্রশিক্ষণ অধিবেশন, কর্মশালা এবং সেমিনারের মাধ্যমে বিদ্রোহী সদস্যদের দক্ষতা অর্জনের ব্যবস্থাও করেছিল। তিনি ভারত এবং বিদেশে এই জাতীয় বেশ কয়েকটি অনুষ্ঠানে অংশ নিয়েছেন
পুরস্কার ও সম্মাননা
নাগাল্যান্ডে দীর্ঘদিন ব্যাপী মাদকবিরোধী আন্দোলন এবং শান্তি প্রতিষ্ঠায় তাঁর নিরলস ভূমিকার স্বীকৃতি স্বরূপ ২০০০ সালে ভারত সরকার তাঁকে দেশের চতুর্থ সর্বোচ্চ অসামরিক পুরস্কার পদ্মশ্রী দ্বারা ভূষিত করেছিল । ২০০৫ সালের নোবেল শান্তি পুরস্কারের জন্য বাছাই করা ১০০০ জন মহিলার মধ্যে একজন হিসাবে তাঁকে নির্বাচিত করা হয়েছে বলে জানা গেছে ।
সুধারাম থানা
সুধারাম মডেল থানা বাংলাদেশের নোয়াখালী জেলার অন্তর্গত নোয়াখালী সদর উপজেলার একটি মডেল থানা।
প্রতিষ্ঠাকাল
১৮৬১ সালে সুধারাম থানা প্রতিষ্ঠিত হয়।
প্রশাসনিক এলাকাসমূহ
নোয়াখালী সদর উপজেলার ১টি পৌরসভা ও ১৩টি ইউনিয়নের প্রশাসনিক কার্যক্রম সুধারাম মডেল থানার আওতাধীন।
পলিঅক্সিমিথিলিন
সংযোগ=//upload.wikimedia.org/wikipedia/commons/thumb/6/65/Keck_clips.jpg/220px-Keck_clips.jpg|থাম্ব| পলিঅক্সিমিথিলিন দিয়ে তৈরি কেক ক্লিপ পলিঅক্সিমিথিলিন (পিওএম), যা অ্যাসিটাল, পলিঅ্যাসিটাল এবং পলিফরমালডিহাইড নামেও পরিচিত, একটি প্রকৌশলী থার্মোপ্লাস্টিক যা সূক্ষ্ম অংশে ব্যবহৃত হয় যার জন্য উচ্চ দৃঢ়তা, কম ঘর্ষণ এবং চমৎকার মাত্রার স্থায়িত্ব প্রয়োজন। অন্যান্য অনেক সিন্থেটিক পলিমারের মতো, এটি বিভিন্ন রাসায়নিক সংস্থাগুলি দ্বারা সামান্য ভিন্ন সূত্রের সাথে উত্পাদিত হয় এবং ডেললিন, কোসেটাল, আল্ট্রাফর্ম, সেলকন, রামতাল, ডুরাকন, কেপিটাল, পলিপেনকো, টেনাক এবং হোস্টাফর্মের মতো বিভিন্ন নামে বিক্রি হয়।
পলিঅক্সিমিথিলিন এর উচ্চ শক্তি, কঠোরতা এবং −৪০ সেলসিয়াস এর অনমনীয়তা দ্বারা চিহ্নিত করা হয়। পলিঅক্সিমিথিলিন এর উচ্চ স্ফটিক রচনার কারণে অভ্যন্তরীণভাবে অস্বচ্ছ সাদা কিন্তু বিভিন্ন রঙে উত্পাদিত হতে পারে। পলিঅক্সিমিথিলিন এর ঘনত্ব ১.৪১০–১.৪২০গ্রাম/সেমি।
ইনজেকশন-মোল্ডেড পলিঅক্সিমিথিলিন-এর জন্য সাধারণ অ্যাপ্লিকেশনগুলির মধ্যে রয়েছে উচ্চ-কার্যক্ষমতাসম্পন্ন ইঞ্জিনিয়ারিং উপাদান যেমন ছোট গিয়ার চাকা, চশমার ফ্রেম, বল বিয়ারিং, স্কি বাইন্ডিং, ফাস্টেনার, বন্দুকের অংশ, ছুরির হ্যান্ডলগুলি এবং লক সিস্টেম। উপাদানটি স্বয়ংচালিত এবং ভোক্তা ইলেকট্রনিক্স শিল্পে ব্যাপকভাবে ব্যবহৃত হয়। পলিঅক্সিমিথিলিন এর বৈদ্যুতিক প্রতিরোধ ক্ষমতা হল ১৪×১০১৫ Ω⋅cm এটি একটি ৫০০ V/mil ব্রেকডাউন ভোল্টেজ সহ একটি আস্তরক তৈরি করে।
উন্নয়ন
পলিঅক্সিমিথিলিন আবিষ্কার করেছিলেন হারমান স্টাউডিঙ্গার, একজন জার্মান রসায়নবিদ যিনি ১৯৫৩ সালে রসায়নে নোবেল পুরস্কার পেয়েছিলেন। তিনি ১৯২০-এর দশকে ম্যাক্রোমোলিকিউলস নিয়ে গবেষণা করার সময় পলিঅক্সিমিথিলিন-এর পলিমারাইজেশন এবং গঠন অধ্যয়ন করেছিলেন, যা তিনি পলিমার হিসাবে চিহ্নিত করেছিলেন। থার্মোস্টেবিলিটির সমস্যার কারণে, পলিঅক্সিমিথিলিন সময়ে পলিঅক্সিমিথিলিন বাণিজ্যিকীকরণ করা হয়নি।
১৯৫২ সালের দিকে, ডুপন্টের গবেষণা রসায়নবিদরা পলিঅক্সিমিথিলিন-এর একটি সংস্করণ সংশ্লেষিত করেন, এবং ১৯৫৬ সালে কোম্পানি হোমোপলিমারের পেটেন্ট সুরক্ষার জন্য আবেদন করে। ডুপন্ট আরএন ম্যাকডোনাল্ডকে উচ্চ-আণবিক-ওজন পলিঅক্সিমিথিলিন-এর উদ্ভাবক হিসাবে কৃতিত্ব দেয়। ম্যাকডোনাল্ড এবং সহকর্মীদের দ্বারা পেটেন্টগুলি উচ্চ-আণবিক-ওজন হেমিয়াসিটাল-টার্মিনেড (~O−CH 2 OH) পলিঅক্সিমিথিলিন-এর প্রস্তুতির বর্ণনা দেয়, কিন্তু বাণিজ্যিকভাবে কার্যকর হওয়ার জন্য এগুলোর যথেষ্ট তাপীয় স্থিতিশীলতার অভাব রয়েছে। একটি তাপ-স্থিতিশীল (এবং তাই দরকারী) পলিঅক্সিমিথিলিন হোমোপলিমারের উদ্ভাবক ছিলেন স্টিফেন ডাল নোগার,  যিনি আবিষ্কার করেছিলেন যে হেমিয়াসিটাল শেষ হয়ে অ্যাসিটিক অ্যানহাইড্রাইডের সাথে বিক্রিয়া করলে তাপীয়ভাবে স্থিতিশীল, গলিত-প্রক্রিয়াযোগ্য প্লাস্টিকের সাথে সহজেই ডিপোলিমারাইজযোগ্য হেমিয়াসেটাল রূপান্তরিত হয়।
১৯৬০ সালে, ডুপন্ট পশ্চিম ভার্জিনিয়ার পার্কার্সবার্গে ডেলরিন নামে অ্যাসিটাল রেসিনের নিজস্ব সংস্করণ তৈরি করার জন্য একটি প্ল্যান্টের নির্মাণ সম্পন্ন করে। এছাড়াও ১৯৬০ সালে, সেলানেস নিজস্ব গবেষণা সম্পন্ন করে। এর কিছুদিন পরে, ফ্রাঙ্কফুর্ট ফার্ম হোয়েচস্ট এজি -র সাথে সীমিত অংশীদারিত্বে, কেলস্টারবাখ, হেসেনে একটি কারখানা তৈরি করা হয়; সেখান থেকে, সেলকন ১৯৬২ সালে শুরু হয়। এক বছর পরে হোস্টফর্ম এতে যোগ দেয়। উভয়ই celanese এর পৃষ্ঠপোষকতায় উৎপাদনে রয়ে গেছে এবং এখন সেলকম পমনামে একটি পণ্য গোষ্ঠীর অংশ হিসাবে বিক্রি করা হয়।
উৎপাদন
পলিঅক্সিমিথিলিন-এর হমপলিমার এবং কোপলিমার সংস্করণ তৈরি করতে বিভিন্ন উৎপাদন প্রক্রিয়া ব্যবহার করা হয়।
হোমোপলিমার
পলিঅক্সিমিথিলিন হোমোপলিমার তৈরি করতে, অ্যানহাইড্রাস ফর্মালডিহাইড তৈরি করতে হবে। প্রধান পদ্ধতি হল অ্যালকোহলের সাথে জলীয় ফর্মালডিহাইডের প্রতিক্রিয়া দ্বারা একটি হেমিফর্মাল তৈরি করা, হেমিফর্মাল/জল মিশ্রণের ডিহাইড্রেশন (হয় নিষ্কাশন বা ভ্যাকুয়াম পাতন দ্বারা) এবং হেমিফর্মাল গরম করে ফর্মালডিহাইডের মুক্তি। ফর্মালডিহাইড তারপর অ্যানিওনিক ক্যাটালাইসিস দ্বারা পলিমারাইজ করা হয়, এবং ফলস্বরূপ পলিমার অ্যাসিটিক অ্যানহাইড্রাইডের সাথে বিক্রিয়ায় স্থিতিশীল হয়। উত্পাদন প্রক্রিয়ার কারণে, বড়-ব্যাসের ক্রস-সেকশনগুলি উচ্চারিত কেন্দ্ররেখা পোরোসিটি থাকতে পারে। একটি সাধারণ উদাহরণ হল ডুপন্টের ডেলরিন।
কোপলিমার
পলিঅক্সিমিথিলিন কপোলিমার −CH 2O− গোষ্ঠীর প্রায় ১-১.৫%কে −CH 2 CH 2 O− দিয়ে প্রতিস্থাপন করে।
পলিঅক্সিমিথিলিন কপোলিমার তৈরি করতে, ফর্মালডিহাইড সাধারণত ট্রাইঅক্সেনে রূপান্তরিত হয় (বিশেষত -ট্রাইঅক্সেন, যা ট্রাইঅক্সিন নামেও পরিচিত)। এটি অ্যাসিড ক্যাটালাইসিস (হয় সালফিউরিক অ্যাসিড বা অ্যাসিডিক আয়ন-বিনিময় রেজিন ) দ্বারা করা হয় এবং তারপরে পাতন এবং/অথবা নিষ্কাশনের মাধ্যমে জল এবং অন্যান্য সক্রিয় হাইড্রোজেনযুক্ত অমেধ্য অপসারণের মাধ্যমে ট্রাইঅক্সেন পরিশোধন করা হয়। সাধারণ কপোলিমার হল সেলানেস থেকে হস্টাফর্ম এবং বিএএসএফ থেকে আল্ট্রাফর্ম।
কো-মনোমার সাধারণত ডাইঅক্সোলেন, তবে ইথিলিন অক্সাইডও ব্যবহার করা যেতে পারে। একটি অ্যাসিড অনুঘটকের উপর জলীয় ফর্মালডিহাইডের সাথে ইথিলিন গ্লাইকোলের প্রতিক্রিয়া দ্বারা ডাইঅক্সোলেন গঠিত হয়। অন্যান্য ডায়োলস এছাড়াও ব্যবহার করা যেতে পারে.
ট্রাইঅক্সেন এবং ডাইঅক্সোলেন একটি অ্যাসিড অনুঘটক ব্যবহার করে পলিমারাইজ করা হয়, প্রায়শই বোরন ট্রাইফ্লুরাইড ইথারেট(BF) 3OEt2 । পলিমারাইজেশন একটি নন-পোলার দ্রাবক (যে ক্ষেত্রে পলিমার একটি স্লারি হিসাবে গঠন করে) বা ঝরঝরে ট্রাইঅক্সেনে (যেমন একটি এক্সট্রুডারে) হতে পারে। পলিমারাইজেশনের পরে, অম্লীয় অনুঘটকটিকে নিষ্ক্রিয় করতে হবে এবং অস্থির শেষ গোষ্ঠীগুলিকে অপসারণের জন্য পলিমারকে গলে বা দ্রবণ হাইড্রোলাইসিস দ্বারা স্থিতিশীল করতে হবে।
স্থিতিশীল পলিমার গলিত যৌগিক, তাপীয় এবং অক্সিডেটিভ স্টেবিলাইজার এবং ঐচ্ছিকভাবে লুব্রিকেন্ট এবং বিবিধ ফিলার যোগ করে।
POM একটি দানাদার আকারে সরবরাহ করা হয় এবং তাপ এবং চাপ প্রয়োগ করে পছন্দসই আকারে গঠন করা যেতে পারে। দুটি সবচেয়ে সাধারণ গঠন পদ্ধতি হল ইনজেকশন ছাঁচনির্মাণ এবং এক্সট্রুশন । ঘূর্ণন ছাঁচনির্মাণ এবং ঘা ছাঁচনির্মাণ এছাড়াও সম্ভব।
ইনজেকশন-মোল্ডেড পলিঅক্সিমিথিলিন-এর জন্য সাধারণ অ্যাপ্লিকেশনগুলির মধ্যে উচ্চ-কার্যক্ষমতা সম্পন্ন প্রকৌশল উপাদান (যেমন গিয়ার হুইল, স্কি বাইন্ডিং, ফাস্টেনার, লক সিস্টেম) অন্তর্ভুক্ত। উপাদানটি স্বয়ংচালিত এবং ভোক্তা ইলেকট্রনিক্স শিল্পে ব্যাপকভাবে ব্যবহৃত হয়। বিশেষ গ্রেড রয়েছে যা উচ্চতর যান্ত্রিক শক্ততা, দৃঢ়তা বা কম-ঘর্ষণ/পরিধান বৈশিষ্ট্য প্রদান করে।
পলিঅক্সিমিথিলিন সাধারণত বৃত্তাকার বা আয়তক্ষেত্রাকার অংশের অবিচ্ছিন্ন দৈর্ঘ্য হিসাবে বহিষ্কৃত হয়। এই বিভাগগুলি দৈর্ঘ্যে কাটা এবং মেশিনের জন্য বার বা শীট স্টক হিসাবে বিক্রি করা যেতে পারে।
মেশিনিং
যখন এক্সট্রুড বার বা শীট হিসাবে সরবরাহ করা হয়, তখন পলিঅক্সিমিথিলিন প্রথাগত পদ্ধতি যেমন টার্নিং, মিলিং, ড্রিলিং ইত্যাদি ব্যবহার করে মেশিন করা যেতে পারে। এই কৌশলগুলি সর্বোত্তমভাবে নিযুক্ত করা হয় যেখানে উৎপাদন অর্থনীতি গলিত প্রক্রিয়াকরণের ব্যয়ের যোগ্যতা রাখে না। উপাদানটি ফ্রি-কাটিং, তবে উচ্চ ক্লিয়ারেন্স কোণ সহ ধারালো সরঞ্জামের প্রয়োজন হয়। দ্রবণীয় কাটিং লুব্রিকেন্ট ব্যবহার প্রয়োজনীয় নয়, তবে সুপারিশ করা হয়।
পলিঅক্সিমিথিলিন শীট পরিষ্কারভাবে এবং সঠিকভাবে একটি ইনফ্রারেড লেজার ব্যবহার করে কাটা যায়। যেমন: একটি CO 2 লেজার কাটার ।
যেহেতু উপাদানটিতে বেশিরভাগ ধাতুর অনমনীয়তার অভাব রয়েছে, তাই হালকা ক্ল্যাম্পিং ফোর্স ব্যবহার করার জন্য যত্ন নেওয়া উচিত এবং কাজের অংশের জন্য যথেষ্ট সমর্থন।
আবদুল করিম (রাজনীতিবিদ)
আবদুল করিম পাকিস্তানি সোয়াবি জেলার রাজনীতিবিদ। তিনি বর্তমানে পাকিস্তান তেহরাক ই ইনসাফের খাইবার পাখতুনখোয়া বিধানসভার সদস্য হিসাবে এবং ইন্ডাস্ট্রিজের সিএম কেপি কে উপদেষ্টা।
রাজনৈতিক ও কর্মজীবন
১৪ সেপ্টেম্বর ২০১৮ সালে তিনি বাণিজ্য ও শিল্প বিষয়ক খাইবার পাখতুনখোয়া মুখ্যমন্ত্রী মাহমুদ খানের বিশেষ সহকারী হিসেবে নিযুক্ত হন।
শিক্ষা জীবন
আবদুল করিম বিএ ডিগ্রি অর্জন করেছেন।
পলিঅক্সিমিথিলিন
মেশিনিং
অনেক পলিমারের ক্ষেত্রে যেমন হতে পারে, মেশিনযুক্ত পলিঅক্সিমিথিলিন মাত্রাগতভাবে অস্থির হতে পারে, বিশেষ করে এমন অংশগুলির সাথে যেগুলির প্রাচীরের বেধে বড় বৈচিত্র রয়েছে। এটি সুপারিশ করা হয় যে এই ধরনের বৈশিষ্ট্যগুলি "ডিজাইন-আউট" যেমন ফিললেট যোগ করে বা পাঁজর শক্তিশালী করে। চূড়ান্ত সমাপ্তির আগে প্রি-মেশিন করা অংশগুলির অ্যানিলিং একটি বিকল্প। একটি সাধারণ নিয়ম হল যে, পলিঅক্সিমিথিলিন-এ তৈরি ছোট ছোট উপাদানগুলি কম ওয়ারিং-এ ভোগে।
বন্ধন
পলিঅক্সিমিথিলিন সাধারণত বন্ধন করা খুব কঠিন, কপোলিমার সাধারণত হোমোপলিমারের চেয়ে প্রচলিত আঠালোকে খারাপ প্রতিক্রিয়া জানায়। বন্ধন উন্নত করার জন্য বিশেষ প্রক্রিয়া এবং চিকিত্সা তৈরি করা হয়েছে। সাধারণত এই প্রক্রিয়াগুলির মধ্যে পৃষ্ঠের খোঁচা, শিখা চিকিত্সা, একটি নির্দিষ্ট প্রাইমার/আঠালো সিস্টেম ব্যবহার করে, বা যান্ত্রিক ঘর্ষণ জড়িত থাকে।
সাধারণ এচিং প্রক্রিয়ায় উচ্চ তাপমাত্রায় ক্রোমিক অ্যাসিড জড়িত। ডুপন্ট অ্যাসিটাল হোমোপলিমারের চিকিৎসার জন্য একটি পেটেন্ট প্রক্রিয়া ব্যবহার করে যাকে বলা হয় স্যাটিনাইজিং যা মাইক্রোমেকানিকাল ইন্টারলকিংয়ের জন্য যথেষ্ট পৃষ্ঠের রুক্ষতা তৈরি করে। এছাড়াও অক্সিজেন প্লাজমা এবং করোনা স্রাব জড়িত প্রক্রিয়া আছে। বিশেষ সরঞ্জাম, চিকিৎসা বা রুক্ষকরণ ছাড়াই একটি উচ্চ বন্ড শক্তি পেতে, কেউ লোক্টিট ৪০১ প্রিজম আঠালো ব্যবহার করতে পারেন লোক্টিট ৪০১ প্রিজম প্রাইমারের সাথে ~১৭০০ পিএসআই বন্ড শক্তি পেতে।
একবার পৃষ্ঠটি প্রস্তুত হয়ে গেলে, বন্ধনের জন্য বেশ কয়েকটি আঠালো ব্যবহার করা যেতে পারে। এর মধ্যে রয়েছে এপক্স। শিয়ার শক্তি। সায়ানোক্রাইলেটগুলি ধাতু, চামড়া, রাবার, তুলা এবং অন্যান্য প্লাস্টিকের সাথে বন্ধনের জন্য দরকারী।
অ্যাসিটালের চমৎকার দ্রাবক প্রতিরোধের কারণে দ্রাবক ঢালাই সাধারণত অ্যাসিটাল পলিমারে ব্যর্থ হয়।
বিভিন্ন পদ্ধতির মাধ্যমে তাপীয় ঢালাই হোমোপলিমার এবং কপোলিমার উভয় ক্ষেত্রেই সফলভাবে ব্যবহার করা হয়েছে।
অধঃপতন
সংযোগ=//upload.wikimedia.org/wikipedia/commons/thumb/1/10/Chlorine_attack1.jpg/220px-Chlorine_attack1.jpg|থাম্ব|অ্যাসিটাল-রজন প্লাম্বিং জয়েন্টের [[ক্লোরিন আক্রমণ]] অ্যাসিটাল রজনগুলি অ্যাসিড হাইড্রোলাইসিস এবং খনিজ অ্যাসিড এবং ক্লোরিনের মতো এজেন্টদের দ্বারা অক্সিডেশনের জন্য সংবেদনশীল। পলিঅক্সিমিথিলিন হোমোপলিমার ক্ষারীয় আক্রমণের জন্যও সংবেদনশীল এবং গরম পানিতে ক্ষয় হওয়ার জন্য বেশি সংবেদনশীল। এইভাবে পানীয় জল সরবরাহে নিম্ন স্তরের ক্লোরিন (১-৩;পিপিএম) পরিবেশগত স্ট্রেস ক্র্যাকিংয়ের জন্য যথেষ্ট হতে পারে, একটি সমস্যা যা মার্কিন যুক্তরাষ্ট্র এবং ইউরোপ উভয় ক্ষেত্রেই গার্হস্থ্য এবং বাণিজ্যিক জল সরবরাহ ব্যবস্থায় অভিজ্ঞ। ত্রুটিপূর্ণ মোল্ডিং ক্র্যাকিং জন্য সবচেয়ে সংবেদনশীল, কিন্তু স্বাভাবিক মোল্ডিং যদি জল গরম হয় নিঃশেষ হতে পারে। পলিঅক্সিমিথিলিন হোমোপলিমার এবং কপোলিমার উভয়ই এই ধরনের অবক্ষয় প্রশমিত করতে স্থিতিশীল হয়।
রসায়ন প্রয়োগে, যদিও পলিমার প্রায়শই কাচের জিনিসপত্রের বেশিরভাগ কাজের জন্য উপযুক্ত, তবে এটি সর্বনাশা ব্যর্থতার শিকার হতে পারে। এর একটি উদাহরণ হল কাচের পাত্রের গরম এলাকায় পলিমার ক্লিপ ব্যবহার করা (যেমন ফ্লাস্ক-টু-কলাম, কলাম-টু-হেড বা পাতনের সময় হেড-টু-কন্ডেন্সার জয়েন্ট)। যেহেতু পলিমার ক্লোরিন এবং অ্যাসিড হাইড্রোলাইসিস উভয়ের জন্যই সংবেদনশীল, তাই প্রতিক্রিয়াশীল গ্যাস, বিশেষ করে হাইড্রোজেন ক্লোরাইড-এর সংস্পর্শে এলে এটি খুব খারাপভাবে কাজ করতে পারে। এই পরবর্তী উদাহরণে ব্যর্থতাগুলি ভালভাবে সিল করা জয়েন্টগুলি থেকে আপাতদৃষ্টিতে গুরুত্বহীন এক্সপোজারের সাথে ঘটতে পারে এবং সতর্কতা ছাড়াই এবং দ্রুত তা করতে পারে (উপাদানটি বিভক্ত বা বিচ্ছিন্ন হয়ে পড়বে)। এটি একটি উল্লেখযোগ্য স্বাস্থ্যের ঝুঁকি হতে পারে, কারণ কাচটি খুলতে পারে বা ভেঙে যেতে পারে। এখানে, টেফলন বা একটি উচ্চ-গ্রেড স্টেইনলেস স্টিল আরও উপযুক্ত পছন্দ হতে পারে।
উপরন্তু, পোড়া হলে পলিঅক্সিমিথিলিন এর অবাঞ্ছিত বৈশিষ্ট্য থাকতে পারে। শিখাটি স্ব-নির্বাপক নয়, ধোঁয়া থেকে কম দেখায় এবং নীল শিখা পরিবেষ্টিত আলোতে প্রায় অদৃশ্য হতে পারে। পোড়ার ফলে ফর্মালডিহাইড গ্যাসও নির্গত হয়, যা নাক, গলা এবং চোখের টিস্যুতে জ্বালাতন করে।
আবদুল করিম (দ্ব্যর্থতা নিরসন)
আবদুল করিম দ্বারা উইকিপিডিয়ায় থাকা নিবন্ধ নিচের যে কাউকে বোঝানো যেতে পারেঃ-
কান (উপজাতি)
কান উত্তর-পূর্ব ভারত এবং বাংলাদেশে পাওয়া যায় এমন একটি মুসলিম সম্প্রদায়। এরা খলিফা নামেও পরিচিত।
উৎস
কান, একটি ক্ষুদ্র মুসলিম সম্প্রদায়, তারা প্রধানত ছাতা মেরামতে জড়িত ছিল। ঐতিহ্য অনুসারে, কানরা মূলত ডোম সম্প্রদায়ের সদস্য ছিলেন যারা পরে ইসলাম গ্রহণ করেছিলেন। ছাতা মেরামত করার পাশাপাশি, সম্প্রদায়টি মাছ ধরার বড়শি তৈরিতেও জড়িত। সম্প্রদায়টিকে প্রধানত পশ্চিমবঙ্গের মুর্শিদাবাদ, ২৪ পরগনা এবং নদিয়া এবং বাংলাদেশের ফরিদপুর জেলা জেলায় পাওয়া যায়।
বর্তমান পরিস্থিতি
কানরা এখনও ছাতা মেরামত করার ঐতিহ্যগত পেশার সাথে জড়িত এবং চৈত্র বা বর্ষাকালে সম্প্রদায় পুরোপুরি নিজেদেরকে ছাতা নির্মাণ ও মেরামতের জন্য নিয়োজিত করে। এই মরসুমটি প্রায় ছয় মাস ধরে চলে এবং বাকি ছয় মাসের জন্য সম্প্রদায় দৈনিক মজুরির শ্রমে জড়িত থাকে। সম্প্রদায়ের উল্লেখযোগ্য সংখ্যক লোজ এখন কৃষক। তারা প্রধানত ধান এবং গম জন্মায়।
পরান নামে পরিচিত গ্রামগুলিতে কানরা আলাদা আলাদা মহলে বাস করে। এই প্রতিটি বসতিতে পঞ্চায়েত হিসাবে পরিচিত একটি অনানুষ্ঠানিক বর্ণ পরিষদ রয়েছে, যা সামাজিক নিয়ন্ত্রণের একটি সরঞ্জাম হিসাবে কাজ করে। সম্প্রদায় কঠোরভাবে স্বকীয়তা বজায় রাখে এবং নিকটাত্মীয়ের সাথে বিবাহ বন্ধনে আবদ্ধ হয়।
রুমালি রুটি
রুমালি রুটি একধরনের পাতলা রুটি যার উৎপত্তি ভারতীয় উপমহাদেশে এবং বাংলাদেশ, ভারত ও পাকিস্তানের জনপ্রিয় একটি খাবার। এটা তন্দুরি খাবারের সংগে খাওয়া হয়। বাংলা সহ বিভিন্ন উত্তর ভারতীয় ভাষায় একে রুমালি রুটি বলা হয় কারণ এটা দেখতে রুমালের মতো পাতলা। পাঞ্জাবে এটা লম্বু রুটি বলা হয়। লম্বু মানে লম্বা। ক্যারিবীয় অঞ্চলে এটা দোস্তি রুটি নামে পরিচিত।
এই রুটি খুব পাতলা এবং রুমালের মত ভাঁজ করে পরিবেশন করা হয়। মুঘল সাম্রাজ্যকালে কাপড়ের মত বড় আকারে রুমালি রুটি পরিবেশন করা হতো। রুমালি রুটি তৈরিতে আটা ময়দা দুইই ব্যবহার করা হয় এবং কড়াই এর উত্তল অংশে শেঁকা হয়।
রুমালি রুটির একটা ধরন বান্নু এবং ওয়াজিরিস্তানের পার্শ্ববর্তী এলাকায় বড় আকারের পাস্তি বা পাওস্তি চাপ্পাটি যার অর্থ নরম চাপ্পাটি। পেন্ডা (پینډه) নামক খাবারের অংশ হিসেবে পরিবেশন করা হয়। পাওস্তি কয়লা কিংবা কাঠের আগুনে প্রস্তুত করা হয়।
জেলেনা জেনসেন
জেলেনা জেনসেন (জন্ম: ৭ অক্টোবর ১৯৮১) হলেন একজন মার্কিন পর্নোগ্রাফিক অভিনেত্রী, নগ্ন মডেল, ওয়েবক্যাম মডেল এবং রেডিও ব্যক্তিত্ব। জেনসেন উভকামী।
প্রারম্ভিক বছর
জেনসেন ক্যালিফোর্নিয়ার লস অ্যাঞ্জেলেসে জন্মগ্রহণ করেন। তিনি জার্মান, রাশিয়ান এবং ইহুদি বংশোদ্ভূত। তিনি ক্যালিফোর্নিয়ার অরেঞ্জ কাউন্টির চ্যাপম্যান ইউনিভার্সিটিতে পড়াশোনা করেছেন এবং মে ২০০৩-এ ম্যাগনা কাম লাউড থেকে স্নাতক ডিগ্রি লাভ করেন এবং চলচ্চিত্র ও টেলিভিশন প্রোডাকশনে ব্যাচেলর অফ ফাইন আর্টসে প্রযোজনার উপর জোর দেন। কলেজে থাকাকালীন, তিনি একটি অনলাইন প্রাপ্তবয়স্ক ডিভিডি খুচরা ওয়েবসাইটের বিপনন উৎপাদন ব্যবস্থাপক এবং বিপনন ব্যবস্থাপক হিসাবে কাজ শুরু করেছিলেন।
ব্রাহ্মী লিপিসমূহ
ইতিহাস
পূর্বেই বলা হয়েছে, এই পরিবারের লিপিগুলি প্রাচীন ব্রাহ্মী লিপির বংশধর। মৌর্য সম্রাট অশোকের রাজত্বকালে (খ্রিস্টপূর্ব ৩ শতক) ব্রাহ্মী লিপির প্রকৃষ্ট ব্যবহার পরিলক্ষিত হয়, যা ঐ সময় রাজ্যের শাসন সংক্রান্ত নিয়ম-নির্দেশ লিপিবদ্ধ করতে ব্যবহৃত হত। অশোকের স্তম্ভ লেখমালাগুলিতে ব্রাহ্মী লিপির প্রকৃষ্ট নিদর্শন পাওয়া গিয়েছে। ব্রাহ্মীর সর্বাপেক্ষা নির্ভরযোগ্য উদাহরণটি হল খ্রিস্টপূর্ব ৪ শতকে লিখিত একটি স্তম্ভলিপি। উত্তর ভারতীয় ব্রাহ্মী থেকে গুপ্ত যুগে ‘গুপ্ত লিপি’র উদ্ভব হয়েছিল, যেটি মধ্যযুগে আরও নানা শাখায় বিভক্ত হয়ে ছড়িয়ে পড়ে, এদের মধ্যে উল্লেখযোগ্য হল – সিদ্ধং, শারদা ও নাগরী লিপি।
‘সিদ্ধং’ লিপি বৌদ্ধধর্মের বিকাশে গুরুত্বপূর্ণ ভূমিকা গ্রহণ করেছিল, প্রচুর বৌদ্ধ ‘সূত্র’ এর মাধ্যমেই লিখিত হয়। সিদ্ধং হস্তলিপি বর্তমানে নিজস্ব অস্তিত্ব বজায় রেখেছে জাপানে। সম্ভবত বৌদ্ধধর্মের প্রচারকার্যের ফলেই জাপানের কানা বর্ণানুক্রম সৃষ্ট হয়েছে সিদ্ধং লিপি থেকেই।
ভাট্টিপ্রোলু খ্রিস্টপূর্ব ৩য় শতকে বৌদ্ধধর্মের প্রাণকেন্দ্রে পরিণত হয়, এবং এই স্থান থেকেই পূর্ব এশিয়ায় বৌদ্ধধর্ম প্রচারিত হয়। প্রসঙ্গত উল্লেখ্য, বর্তমানে তেলুগু লিপি এই ভাট্টিপ্রোলু বা কন্নড়-তেলুগু লিপি থেকেই উদ্ভূত হয়েছে।
প্রথমাবস্থায়, তামিল ব্রাহ্মী লিপিগুলি ধীরে ধীরে ঈষৎ পরিবর্তিত হতে থাকে, এই কারণেই বর্তমান তামিল লিপিটি অন্যান্য ভারতীয় লিপিগুলির থেকে ভিন্ন, এই লিপির বর্ণমালায় তুলনামূলকভাবে বর্ণসংখ্যা কম, এতে মহাপ্রাণ ও সঘোষ বর্ণগুলি পৃথকভাবে স্থান পায়নি।
বৈশিষ্ট্য
এই লিপিগুলির প্রত্যেকটির মধ্যেই কিছু সাধারণ বৈশিষ্ট্য দেখা যায়, যদিও কিছু কিছু ক্ষেত্রে ব্যতিক্রমও থাকতে পারে। যথা:
তুলনা
নিচে ব্রাহ্মী লিপিজাত লিখন পদ্ধতিগুলির বর্ণমালার তুলনামূলক ছক দেওয়া হল, যার একই কলামে থাকা বর্ণগুলি ব্রাহ্মীর মূল একই বর্ণ থেকে সৃষ্ট হয়েছে। যথাক্রমে: বর্ণগুলির ইংরেজি লিপ্যন্তর ISO 15919 এর মাধ্যমে করা হয়েছে।
ব্যঞ্জনবর্ণ
তামিল: পল্লব গ্রন্থ বর্ণগুলি খাঁটি তামিলে ব্যবহৃত হয় না, কিন্তু বিদেশি শব্দগুলি লিখতে ব্যবহৃত হয়।
ব্রাহ্মী লিপি পরিবারের তালিকা
ব্রাহ্মী থেকে উৎপন্ন লিপিসমূহ।
ইবরার হোসাইন
ইবরার হোসাইন মানসেহরা জেলার একজন পাকিস্তানি রাজনীতিবিদ। যিনি কওমি ওয়াটন পার্টির  খাইবার পাখতুনখোয়া বিধানসভার সদস্য হিসাবে দায়িত্ব পালন করছেন।
ইবরার হোসাইন (দ্ব্যর্থতা নিরসন)
ইবরার হোসাইন দ্বারা উইকিপিডিয়ায় থাকা নিবন্ধ নিচের যে কাউকে বোঝানো যেতে পারেঃ-
সাক্সোন শারবিনো
সাক্সোন পেয়জি শারবিনো (জন্ম জুন ১১, ১৯৯৯) একজন মার্কিন অভিনেত্রী। তিনি মার্কিন টেলিভিশন চ্যানেল ফক্স এ প্রচারিত টাচ ধারাবাহিক নাটকে "এমিলিয়া রবিন্স" ভূমিকায় এবং ১৯৮২ সালে মুক্তি পাওয়া  মার্কিন অতিপ্রাকৃত অধীরতামূলক চলচ্চিত্র পল্টারগেইস্ট এর ২০১৫ সালে মুক্তিপ্রাপ্ত পুননির্মিত সংস্করণে "কেন্ড্রা বোয়েন" ভূমিকায় অভিনয় করার জন্য সবচেয়ে বেশি পরিচিত।
প্রাথমিক জীবন
শারিনোর জন্ম, মার্কিন যুক্তরাষ্ট্রের টেক্সাস রাজ্যের লুয়িসভ্যিলি শহরে, তিনি রন এবং এন্জেলা শারবিনো দম্পতির সন্তান। তিনি মাত্র নয় বছর থেকে অভিনয় শুরু করেন। সাক্সোন, মার্কিন অভিনেত্রী ব্রাইটন শারবিনো এবং অভিনেতা সাওয়ার শারবিনোর বড় বোন। ২০১৩ সালে, তিনি এবং তার পরিবার ক্যালিফোর্নিয়া রাজ্যের লস অ্যাঞ্জেলেস শহরে চলে আসেন।
নিমাই ঘোষ (আলোকচিত্রী)
নিমাই ঘোষ (১৯৩৪ - ২৫ মার্চ ২০২০) একজন ভারতীয় বাঙালি আলোকচিত্রী, যিনি সত্যজিৎ রায়ের সঙ্গে কাজ করার জন্য বিশেষ ভাবে পরিচিত। তিনি গুপী গাইন বাঘা বাইন (১৯৬৯) চলচ্চিত্র থেকে শুরু করে সত্যজিৎ রায়ের শেষ ছবি আগন্তুক (১৯৯১) পর্যন্ত তাঁর সঙ্গে স্থির আলোকচিত্রীর কাজ করেন।
তিনি ৫৫ বর্ষ জাতীয় চলচ্চিত্র পুরস্কার অনুষ্ঠানের একজন নির্ণায়ক সভা-সদস্য ছিলেন। ২০১০ খ্রিস্টাব্দে ভারত সরকার তাঁকে পদ্মশ্রী পুরস্কারে ভূষিত করেন।
২০২০ খ্রিস্টাব্দের ২৫ মার্চ তিনি কলকাতায় নিজ বাসগৃহ মারা যান। কলকাতার কেওড়াতলা মহাশ্মশানে তাঁর শেষকৃত্য সম্পন্ন হয়।
বিবিসি নিউজ আরবি
বিবিসি নিউজ আরবি (আরবি: بي بي سي نيوز عربي),পূর্বে বিবিসি আরবি টেলিভিশন নামে পরিচিত ছিল,বিবিসি দ্বারা আরব বিশ্বে সম্প্রচারিত একটি টেলিভিশন সংবাদ চ্যানেল। এটি ১১ মার্চ ২০০৮ এ চালু করা হয়েছিল। এটি বিবিসি ওয়ার্ল্ড সার্ভিস দ্বারা পরিচালিত এবং ব্রিটিশ টেলিভিশন লাইসেন্স ফি থেকে অর্থায়িত হয়।
ইতিহাস
১৯৯৪ সালে, রোম-ভিত্তিক অরবিট কমিউনিকেশন কোম্পানি (বাদশাহ ফাহদের চাচাতো ভাই প্রিন্স খালিদ ইবনে আবদুল্লাহর মালিকানাধীন) এবং সৌদি আরবের মাওয়ারিদ হোল্ডিংয়ের একটি সহায়ক সংস্থা বিবিসি আরবি টেলিভিশন চালু করেছিল। ২১ এপ্রিল ১৯৯৬-এ, একটি প্রতিবেদনকে কেন্দ্র করে সৌদি আরবের সমালোচনার ফলে এটি বন্ধ হয়ে যায়। ইয়ান রিচার্ডসন, যিনি সেই সময়ে সংবাদ বিভাগ স্থাপন করেছিলেন, তিনি চ্যানেলের দ্রুত বন্ধ হয়ে যাওয়ার পিছনে সংবাদের বিষয়বস্তু নিয়ে মালিকদের মতবিরোধকে দায়ী করেন।
মূল বিবিসি আরবি টেলিভিশন পরিষেবায় কাজ করা অনেক কর্মীকে কাতারের সংবাদ চ্যানেল আল জাজিরা দ্বারা নিযুক্ত করা হয়েছিল,ফলে আল জাজিরা অনেক শক্তিশালী মিডিয়া হয়ে ওঠে।
চ্যানেলটি পুনরায় চালু করার পরিকল্পনা ২০০৫ সালের অক্টোবরে ঘোষণা করা হয়েছিল এবং ২০০৭ সালের শুরতে সম্প্রচার শুরু হওয়ার কথা ছিল, কিন্তু সেটি ২০০৮ পর্যন্ত বিলম্বিত হয়েছিল। চ্যানেলটি অবশেষে ১১ মার্চ ২০০৮, ০৯:৫৬ GMT- এ পুনরায় চালু হয়। প্রাথমিকভাবে এটি দিনে ১২ ঘন্টা সম্প্রচার করে, ২৪ ঘন্টা সম্প্রচার ১৯ জানুয়ারী ২০০৯ তারিখ থেকে শুরু হয়।
অর্থায়ন
বিবিসি আরবি টেলিভিশন বিবিসি ওয়ার্ল্ড সার্ভিস দ্বারা পরিচালিত হয়। প্রাথমিকভাবে এটি ব্রিটিশ পররাষ্ট্র দপ্তর থেকে পাওয়া অনুদান-সহায়তা থেকে অর্থায়িত হতো, কিন্তু ২০১৪ সালে পরিষেবাটি টেলিভিশন লাইসেন্স থেকে আসা অর্থ দ্বারা পরিচালিত হওয়া শুরু করে যা মূলত বিবিসির অভ্যন্তরীণ সম্প্রচারে অর্থায়নের জন্য ব্যবহৃত হয়। পরিষেবাটি লন্ডনের ব্রডকাস্টিং হাউসের পিল উইং-এ অবস্থিত।
২০১১ সালে, ব্রিটিশ সরকার বিবিসি-তে তহবিল কমানোর সাথে সাথে, বিবিসি ওয়ার্ল্ড সার্ভিসকে পাঁচটি ভাষায় তার পরিষেবা বন্ধ করতে বাধ্য করে। তবে সরকার একই সাথে বিবিসি আরবি পরিষেবাতে তহবিল বৃদ্ধি করে, পররাষ্ট্র সচিব উইলিয়াম হেগের মতে, "সহায়তা করার জন্য বিবিসি আরবি সার্ভিস এই অঞ্চলে তাদের জন্য প্রয়োজনীয়।
সম্প্রচার
বিবিসি আরবি ওয়েবসাইটের মাধ্যমেও দেখা যায়। ওয়েবসাইটটিতে চ্যানেলটির একটি এইচডি লাইভ স্ট্রিম অন্তর্ভুক্ত রয়েছে।
চ্যানেলটি প্রতিদিন ২৪ ঘন্টা সম্প্রচার করে। লাইভ সংবাদের পাশাপাশি, কারেন্ট অ্যাফেয়ার্স প্রোগ্রাম, তথ্যচিত্র এবং মাঝে মাঝে বিনোদনমূলক অনুষ্ঠানও এতে প্রচারিত হয়।
৩০ বা ৬০ মিনিটের বিবিসি নিউজ বুলেটিনগুলি সারাদিন সম্প্রচারিত হয়, যা সারা বিশ্বে থাকা বিবিসির সাংবাদিক এবং সংবাদদাতাদের সংবাদ কভার করে।
কলা ভবন
বিশ্বভারতী বিশ্ববিদ্যালয়ের কলা ভবন ভারতের পশ্চিমবঙ্গ রাজ্যের শান্তিনিকেতনের এক চারুকলা ও দৃশ্যকলা বিদ্যার কেন্দ্র। ১৯১৯ সালে রবীন্দ্রনাথ ঠাকুর এটি তৈরি করেছিলেন।
ইতিহাস
কলা ভবন ১৯১৯ সালে প্রতিষ্ঠিত হয়েছিল। যদিও শিল্প ইতিহাসবিদরা এর প্রতিষ্ঠার সঠিক তারিখ নির্ধারণ করতে সক্ষম হননি, তা সত্ত্বেও এটি ২০১৯ সালে তার শতবর্ষ উদযাপন করেছে। অসিত কুমার হালদার ১৯১১ থেকে ১৯১৫ সাল পর্যন্ত শান্তিনিকেতন বিদ্যালয়ের একজন শিল্প শিক্ষক ছিলেন এবং ১৯১৯ থেকে ১৯২১ সাল পর্যন্ত কলা ভাবনার দায়িত্বে ছিলেন।  ১৯১৯ সালে, যখন এটি প্রথম কাজ শুরু করে, তখন সেখানে সঙ্গীত এবং শিল্প শেখানো শুরু হয়। ১৯৩৩ সালের মধ্যে দুটি ধারা দুটি ভিন্ন বিদ্যালয়ে বিভক্ত হয়, কলা ভবন ও সঙ্গীত ভবন।
১৯১৯ সালে প্রতিষ্ঠিত হওয়ার পর রবীন্দ্রনাথ বিখ্যাত চিত্রশিল্পী নন্দলাল বসুকে প্রতিষ্ঠানের প্রথম অধ্যক্ষ হওয়ার জন্য আমন্ত্রণ জানান, যিনি বঙ্গীয় শিল্পকলার প্রতিষ্ঠাতা এবং অবনীন্দ্রনাথ ঠাকুরের শিষ্য। আসন্ন বছরে বিনোদ বিহারী মুখোপাধ্যায় এবং রামকিঙ্কর বেইজের মতো অদম্য ব্যক্তিরা কলা ভবনের সাথে যুক্ত হয়েছিলেন এবং সময়ের সাথে সাথে কেবল প্রতিষ্ঠানকেই নয়, আধুনিক ভারতীয় চিত্রকলায় একটি নতুন দিকনির্দেশনা দিয়েছিলেন। শান্তিনিকেতনে শিল্প ও শিক্ষার উপর রবীন্দ্রনাথ ঠাকুরের ধারণাগুলি একটি স্মারক মডেল হিসাবে দীর্ঘকাল অব্যহত ছিল। পরবর্তীকালে তারা শান্তিনিকেতনের শিল্প অঙ্গনে গড়ে ওঠে ধারণার তিনটি স্তম্ভ – নন্দলাল বসু, বিনোদ বিহারী মুখোপাধ্যায় এবং রামকিঙ্কর বেইজ। তাঁরা একসাথে শান্তিনিকেতনকে বিংশ শতাব্দীর ভারতে আধুনিক শিল্পের ক্ষেত্রে অনন্য বিশিষ্টতার স্তরে উন্নীত করেছিলেন।
পরবর্তীকালে কলা ভবনের অধ্যক্ষ হিসাবে দিনকর কৌশিক এটিকে সমসাময়িক শিল্পচর্চার জন্য নতুন আকার দেন। তিনি ভাস্কর শর্বরী রায়চৌধুরী, অজিত চক্রবর্তী, গ্রাফিক শিল্পী সোমনাথ হোড় এবং চিত্রশিল্পী সনৎ কর এবং লালু প্রসাদ সাউকে শিক্ষক হিসাবে কলা ভবনে যোগদানের জন্য আমন্ত্রণ জানান। প্রতিষ্ঠানে বিপ্লব ঘটাতে তিনি যে অনেক কাজ করেছিলেন তার মধ্যে ছিল নন্দন মেলা । ১-২ ডিসেম্বরে নন্দন মেলা নন্দলাল বসুর জন্মবার্ষিকী উদযাপন করে। "শিক্ষার্থীরা চিত্রকলা, ভাস্কর্য, সিরামিক, গ্রাফিক্স, ডিজাইন এবং শিল্প ইতিহাস বিভাগ দ্বারা স্থাপন করা শিল্প স্টল সহ বিভিন্ন ধরণের কার্যকলাপে জড়িত। এই স্টলে শিক্ষার্থী ও শিক্ষকদের তৈরি শিল্পকর্মের মধ্যে রয়েছে বর্ষপঞ্জি থেকে শুরু করে ক্রাফট আইটেম, ডায়েরি, স্টেশনারি, ফ্যাশনের গয়না, চিত্র, প্রিন্ট, সরস (মাটির থালা) এবং সিরামিক, কাঠ ও ধাতব ভাস্কর্য সহ সাশ্রয়ী মূল্যে বিক্রয়ের জন্য।"
বৈশিষ্ট্য
নন্দলাল বসু ১৯২৩ সালে প্রথম অধ্যক্ষ হন এবং তার পরে বিনোদ বিহারী মুখোপাধ্যায়, রামকিঙ্কর বেইজ, কেজি সুব্রহ্ম‌ণ্যন, দিনকর কৌশিক, আর শিব কুমার, সোমনাথ হোড় এবং যোগেন চৌধুরী সহ একাধিক শিল্পীরা ছিলেন।   শান্তিনিকেতনের শিল্প আঙিনায় যারা নিজেদের অনন্য করে তুলেছিলেন তাঁদের মধ্যে ছিলেন গৌরী ভাঞ্জা, যমুনা সেন, শঙ্খ চৌধুরী এবং সনৎ কর।
কলা ভবন চারুকলায় স্নাতক এবং চারুকলায় স্নাতকোত্তর ডিগ্রির পাশাপাশি চিত্রকলা, ভাস্কর্য, ম্যুরাল পেইন্টিং, প্রিন্টমেকিং, ডিজাইন (টেক্সটাইল/সিরামিক) এবং শিল্প ইতিহাসে সার্টিফিকেট ডিগ্রি প্রদান করে।